section_heading: Posljedice
paragraph_text: Premda su velikosrbi zauzeli grad, skoro mjesec dana dug otpor hrvatskih snaga dao je Hrvatskoj tako potrebno vrijeme. Hrvatska je angažirala najbolje snage (2. gardijska brigada i dr.) koje je imala dostupne i tako je dobila na vremenu,[http://www.pgz.udvdr.hr/index.php?option=com_content&view=article&id=51:2-gardijska-brigada-gromovi&catid=35:ratne-postrojbe-i-zap-grada-zagreba&Itemid=50 2. gardijska brigada Gromovi], Udruga dragovoljaca i veterana Domovinskog rata Republike Hrvatske, podružnica grada Zagreba, pristupljeno 27. studenoga 2015. zaokupirala je srpske snage na području Petrinje, konsolidirala se obrana na Kupi, pa su na drugim mjestima uspješno obranjeni hrvatski gradovi (Karlovac, Zadar, Šibenik, Gospić, Vinkovci, Bjelovar, Dubrovnik, Osijek, Pakrac, Lipik...), a počela su i prva oslobađanja. Hrvatska diplomacija je također mnogo profitirala od ovoga, jer je tijekom borba za Petrinju trajala konferencija o bivšoj Jugoslaviji i neumorno lobiranje u UN-u i drugdje. Tijekom te konferencije Jugoslaviji su oduzeti atributi državnosti i od 7. rujna svaka je teza o "građanskom ratu" srušena, a Srbija je jasno proglašena agresorom.